AlexejDobrolubov/national_council_slovak_2010 huggingface dataset:
33. schôdza NR SR - 3.deň - B. popoludní
Dátum: 2025-03-27
Poslanec: Saloň, Marián (SMER - SD)
Druh vystúpenia: Vystúpenie s faktickou poznámkou

92. Ďakujem veľmi pekne. Pán kolega Dostál, keďže nemôžem reagovať na pani Kolíkovú, tak prosím vás, odkážte jej, že jej faktická poznámka bola taký nepodarený vtip, lebo aj vy ste to spomenul vo svojom vystúpení, preboha, veď koľkokrát ako keď ste boli vo vláde vy ako koaliční poslanci, ste predkladali poslanecké návrhy zákonov, ktoré ste mali v spolupráci s ministerstvami spracované. To ako si dajme ruku na srdce, že teda poslanec nerobí to iba vlastnou iniciatívou, veď jasne že komunikuje to s ministerstvom. A vy idete kritizovať navrhovateľov za to, že idú z jedného pracoviska, kde sa registrujú občianske združenia a všetky mimovládky na ministerstve vnútra, kde všetci dobre viete, ktorí pôsobíte v tomto sektore, že ak chcete zmeniť jednu vetu v stanovách, tak pomaly čakáte na to tri mesiace. Tak z jedného ministerského pracoviska to dáme na osem pracovísk v rámci Slovenska, aby sme to vytvorili, to prostredie, aby tá lehota na vybavenie či už zaregistrovania, alebo zmeny stanov bola kratšia a vy toto idete kritizovať takýmto spôsobom, že to je nejaké, že brutálny zásah do práv neviem čoho. Preboha, to snáď nemyslíte vážne! Veď si to pozrite, je to jednoduchá novela, ktorá hovorí o tom, že zo sekcie verejnej správy z odboru registrácie občianskych združení to prejde na okresné úrady v sídle kraja. Nemení sa tam žiadny postup, žiadne práva na odvolanie alebo aby sa komplikovala registrácia týchto občianskych združení. Ja fakt tomu nerozumiem. (Potlesk.)
33. schôdza NR SR - 2.deň - A. dopoludnia
Dátum: 2025-03-26
Poslanec: Saloň, Marián (SMER - SD)
Druh vystúpenia: Vystúpenie s faktickou poznámkou

8. Ďakujem veľmi pekne. Vážený pán predseda, vlastne vy ste sa pýtal pána ministra obrany na dôvody, že prečo boli stiahnutí vojaci z misie KFOR, a včera to otvorila na výbore pre obranu a bezpečnosť aj pani poslankyňa Turčanová s tým, že nám to bolo vyčítané smerom k vám. Ale vy ste si vlastne rečnícky sám odpovedal, že bola premiérka vtedy Iveta Radičová a ministrom obrany pán poslanec Galko, čiže to bude asi otázka na nich. Len čo som si tak narýchlo mediálne stiahol, tak v tom čase premiérka uviedla, že neboli to dôvody neuznania Kosova Slovenskom a dôvod uviedla, že bolo to na základe zmluvy, ktorá v tom čase končila. To isté zdôvodnil aj minister Galko. A potom len, spomenuli ste tam druhé čítanie pri tomto bode. Tu druhé čítanie už nebude. Touto rozpravou sa tento bod končí a budeme hlasovať o ňom. Ďakujem.
22. schôdza NR SR - 4.deň - A. dopoludnia
Dátum: 2024-10-25
Poslanec: Saloň, Marián (SMER - SD)
Druh vystúpenia: Vystúpenie s faktickou poznámkou

26. Milý Boris, ja sa ti chcem len pekne poďakovať za tvoje vystúpenie. Tak ako vždy bolo len o faktoch. Tá tvoja dobrá práca je vlastne ocenená aj tým tvojím dnešným odvolávaním, lebo tak bezzubé dôvody, aké boli uvedené pri predkladaní materiálu na tvoje odvolávanie, už som dávno nepočul. A byť trestaný za to, že si robíš všetko v zmysle zákona, tak klobúk dole. A vieš, presne ako môj kolega povedal, že ležíš im v žalúdku. Áno, lebo si im šliapol na otlak. Ťažko sa počúva prideľovanie dotácií rodine Šimečkovcov, veď vlastne celé, celé to bolo potvrdené aj odvolaním pána Šimečku z podpredsedu Národnej rady. A spomínal si aj fantastické manažérske rozhodnutia pani ministerky Kolíkovej. Spomeniem len dve, plán obnovy a fantastická súdna mapa, ktorá dodnes funguje presne tak, ako má. Ja si myslím, že slepá mapa na základnej škole, z ktorej sa učia na zemepise deti, je lepšia, ako tá súdna mapa, ktorú vytvorila pani Kolíková. A jedno musím uznať, pani ministerka Kolíková nastavila laťku veľmi vysoko na ministerstve spravodlivosti a ty tú laťku nieže nevieš podliezť, ty ju nevieš ani podkopať. Ja ti silno držím palce v tvojej práci, robíš to dobre. (Potlesk.) Gašpar, Tibor, podpredseda NR SR 27. Bude reagovať na faktické pán minister Susko, nech sa páči.
19. schôdza NR SR - 4.deň - B. popoludní
Dátum: 2024-09-17
Poslanec: Saloň, Marián (SMER - SD)
Druh vystúpenia: Vystúpenie s faktickou poznámkou

16. Ďakujem veľmi pekne. Pán poslanec Spišiak, ja len na tú poslednú vašu vetu. Dúfam, že nevychádzate z vlastnej skúsenosti, keď ste išli 18-ročný do zboru, tak ste nevedel, čo ste robil v tom čase. Takže ja by som tých mladých nepodceňoval. A ja sa vrátim k tej časti vášho vystúpenia, veď koniec-koncov to bolo aj predmetom výboru pre obranu a bezpečnosť, kde hovoríte aj o tom presne, že tí, ktorí by sa znovu chceli vrátiť do Policajného zboru, tak nemajú na ten päťtisícový príspevok nárok. Áno, ja s vami súhlasím, len osobne si myslím, že toto nie je cesta, ako motivovať buď tých policajtov, ktorí odišli do civilu a už majú nárok na výsluhový dôchodok, respektíve nemajú. Cestu treba hľadať niekde inde. Veď aj odôvodnenie pri tomto zákone je stabilizácia v Policajnom zbore. Že na tento päťtisícový príspevok nejdeme lákať a znovu prijímať policajtov. Ak chceme znovu prijať policajtov, tak sa poďme baviť o tom, že ako im uznať to vzdelanie, ktoré už absolvovali, aby nemuseli znovu ísť do školy. Poďme sa baviť o tom, ako im zarátať výsluhový dôchodok, respektíve aby pokračovali vo výsluhových rokoch, aby sa im to narátavalo, aby to nebolo rátané odznova. A hľadajme niekde tam tú atraktivitu pre nich, aby sme ich dokázali vrátiť späť. Lebo sám iste uznáte, že ten, kto už má výsluhový dôchodok, tak tých päťtisíc euro ho určite nepriláka naspäť do zboru.
19. schôdza NR SR - 3.deň - A. dopoludnia
Dátum: 2024-09-13
Poslanec: Saloň, Marián (SMER - SD)
Druh vystúpenia: Vystúpenie s faktickou poznámkou

82. Ďakujem veľmi pekne. Pani poslankyňa Kolíková, také charakteristické pre vás, že ísť obhajovať samu seba do vlastnej voľby a použiť na to argumenty útočením na Tibora Gašpara sú veľmi slabé. Fakty na to, aby ste boli znovu zvolená na predsedníčku výboru, ale bolo to vaše rozhodnutie, ja to rešpektujem. Ja by som sám seba obhajovať nikdy do rozpravy nešiel. A teraz k veci. Myslím si, že tie dôvody na vaše odvolanie boli pomenované správne. Ja som v tom čase predsedom výboru nebol, ale bolo tam jasne napísané, prečo ste bola navrhnutá na odvolanie. Ja som bol tri roky opozičným predsedom výboru, kde si myslím, že tak ťažký výbor nebol v histórii, odkedy výbor existuje, kedy vášho riaditeľa SIS-ky vzali do väzby, vášho riaditeľa SIS-ky obvinili a ja som bol opozičný predseda výboru, kde som mal dvoch tvrdých podpredsedov výboru, Michala Šipoša a Gábora Grendela, a vždy sme vedeli nájsť riešenie. To neni o tom, že či som kritický, alebo nekritický voči SIS-ke, ale či rešpektujem, alebo nerešpektujem svoje postavenie, pretože každé jedno podanie je aj každého jedného občana, za každú akúkoľvek vec mi list, ktorým som odpovedal tomu občanovi, musel uznesením schváliť výbor. Aj vám ho schválil a vy ste ho nerešpektovala. Ale bolo to vaše rozhodnutie. A pre tie zaručené správy pre médiá, čo aj vaši kolegovia hovorili, im odkazujem, že o post podpredsedu sa bude uchádzať buď Peter Šuca, alebo ja a budeme garantovať to, že ak bude jeden z nás tým podpredsedom, kedykoľvek budeme pripravení vzdať sa postu v prospech nového kandidáta opozičného, tak ako ste to vy tri a pol roka garantovali nám vo Vojenskom spravodajstve bez rozdielu, kto tam kandidoval. Lebo ak by ste sa pána Krúpu spýtali, keď sa tvorila komisia na odposluchy a ja som došiel za ním sa spýtať za prítomnosti tretej osoby, či budete mať niečo proti pánovi Kotlebovi, že bude členom, tak od neho som dostal odpoveď nie. Preto sa tá... (Prerušenie vystúpenia časomerom.)
23. schôdza NR SR - 6.deň - A. dopoludnia
Dátum: 2024-12-03
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

51. V novembri 2022 Robert Fico zvolával mimoriadnu schôdzu k zdravotníctvu a vykrikoval, že je potrebné rokovať s odborármi a že je potrebné pristúpiť na všetky ich požiadavky. Dnes, keď nám hrozí, že viac ako 3-tisíc lekárov podá výpovede, reálne podá výpovede, resp. nebudú slúžiť, nebudú robiť nadčasy a nebudú robiť služby, tak dnes Robert Fico sa tvári, akoby sa ho problém zdravotníctva netýkal, pretože Robert Fico má riešenia vždy len vtedy, keď je v opozícii. Ale keď môže niečo urobiť, keď reálne môže niečo zmeniť, tak vtedy nerobí nič, resp. prijíma len opatrenia, ktoré pomôžu jemu a jeho kamarátom. Dnes zdravotníctvo kolabuje, lekári upozorňujú, že v dôsledku kolabujúceho zdravotníctva môže zbytočne zomrieť až 3-tisíc ľudí a za tieto úmrtia bude zodpovedná len a len vláda Roberta Fica. Pozmeňujúci návrh, ktorý predložil, ktorý predložila vládna koalícia, problém so zdravotníkmi absolútne nerieši, je skôr fackou a výsmechom do tváre zdravotníkov. Však povedzte zdravotníkom, ktorí sa starajú o chorých, ktorí slúžia dvanásťhodinové služby, že ministri si zvýšia 100 % plat o 5-tisíc eur mesačne na 10-tisíc eur a zdravotníkom sa siahne na to, čo majú garantované zákonom. Alebo že sa rozdáva a mrhá na platoch úradníkov, napríklad na ministerstve nájdete poradcov, úradníkov, ktorí majú, mesačne berú 8-tisíc eur, povedzte to tým, povedzte to tým zdravotníkom, ktorým teraz odmietate dať to, na čo majú zákonný nárok. Je to hanba a je to pokrytectvo.
23. schôdza NR SR - 6.deň - A. dopoludnia
Dátum: 2024-12-03
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

31. Ďakujem veľmi pekne, pán poslanec Jakab. Ja sa vyjadrím k pozmeňujúcemu návrhu, ktorý ste spomenuli, ktorý sa týka zdravotníctva, a tu si dovolím odcitovať slová biskupa Milana Lacha, ktoré citoval aj lekár Peter Visolajský a v súvislosti s tým, že viackrát z úst Andreja Danka, podpredsedu Národnej rady zaznelo to, že zdravotníctvo za vašej vlády riadia oligarchovia a že do zdravotníctva sa dostali oligarchické štruktúry, ktoré zdravotníctvo riadia. Toto povedal predseda koaličnej strany počas vašej vlády. Tak na margo toho si dovolím prečítať citáciu od biskupa Lacha: "Obraciam sa na predstaviteľov finančných a iných štruktúr skrytej, ale reálnej moci, ktoré sú pravými pôvodcami súčasných problémov a v skutočnosti riadia slovenské zdravotníctvo a ďalšie oblasti života našej krajiny vrátane takzvanej veľkej politiky. V mene chudobných, utláčaných, okrádaných a vykorisťovaných vás naliehavo žiadam, prestaňte považovať občanov Slovenskej republiky len za zdroj obohatenia a ľahkého zisku." Aby tým, že zanedbávate problémy zdravotníctva, aj tento pozmeňujúci návrh je výsmech do tváre ľuďom, je výsmech do tváre zdravotníkom, tak doslova ohrozujete hlavne týchto najzraniteľnejších ľudí a špeciálne, špeciálne dôchodcov. Sú to práve dôchodcovia, ktorí sú najviac chorí, ktorí sú najviac zraniteľní, pretože bohatí ľudia, tí si zaplatia súkromnú kliniku niekde vo Švajčiarsku, nepotrebujú dobre fungujúce zdravotníctvo tu na Slovensku, tí na to majú peniaze. Ale ľudia, ktorí si ho nemôžu dovoliť a keď lekári dajú výpovede a keď v dôsledku vašej neschopnosti tu budú zomierať tisíce ľudí, tak to bude vaša vina. Ďakujem.
23. schôdza NR SR - 4.deň - A. dopoludnia
Dátum: 2024-11-29
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

88. Ďakujem veľmi pekne, Rasťo, že si, že si upozornil na to, že o rozvrate verejných financií hovorí samotná rozpočtová rada. A ja rozumiem tomu, že pán minister financií to nechce počuť a nechce počuť pravdu, hoci celý čas občanov klame s tým, že lebo Matovič, lebo Heger, lebo Ódor, ale samotná rozpočtová rada a to sú fakty, je to čierne na bielom, píše, že rozvrat verejných financií začal v roku 2015, zhoršovalo sa to v roku 2017 a 2018. Teda najprv jednofarebná vláda SMER-u a neskôr koalícia SMER aj SNS. Áno, to sú fakty a tieto fakty neumlčíte, ani keď tú lož budete opakovať donekonečna v televíznych diskusiách, pretože to, že teraz uvaľujete celé bremeno konsolidácie a uťahovania opaskov na ľudí, je len a len dôsledok vášho neefektívneho a neschopného riadenia štátu. A platí to, čo sme už povedali, keby sa zrátali všetky tie kauzy za vašej vlády, či už to bola kauza Dobytkár, kauza Mýtnik a mnohé ďalšie, tak suma, suma, o ktorú prišli občania tejto republiky, by sa rovnala aj sume konsolidácie, ktorú teraz potrebujete, tie peniaze vytiahnuť od ľudí na vyšších daniach, na, na, beriete im pomoc, podporu od štátu, rodičom beriete, pracujúcim rodičom beriete daňový bonus, dôchodcom beriete, beriete rodičovský dôchodok, všetkým ostatným zvyšujete dane. Zvyšujete daňovoodvodové zaťaženie na firmy, ukladáte nové dane... (Prerušenie vystúpenia časomerom.)
23. schôdza NR SR - 4.deň - A. dopoludnia
Dátum: 2024-11-29
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

78. Ďakujem, ďakujem veľmi pekne. Začnem najskôr tými slušnými faktickými poznámkami. Začnem pánom Lackovičom, ďakujem veľmi pekne, bolo to veľmi k téme. Pán Lackovič má úplne pravdu, ja som naozaj túto kauzu zabudla. Zabudla som aj desiatky ďalších káuz, ktoré sú ešte z obdobia tejto vlády. Napríklad som zabudla, teraz sa budem venovať výlučne HLAS-u, pretože tu je taký veľavravný pán Bartek a pán Kalivoda. Takže napríklad kauza hasičských aut, ktorú už vyšetruje polícia, kde hasičské autá má dodávať nejaká firma, ktorá sídli v rodinnom dome a pán Šutaj Eštok nevie, na čo pôjde 12 mil. eur, ktoré tam niekde visia, zaujímavé. Druhá kauza, opäť u pána Matúša Šutaja Eštoka, prenájom. Viete, za koľko si prenajíma budovu? Za 20 eur na meter štvorcový. Viete, za koľko sme si prenajali my budovu? Za 10 eur na meter štvorcový. Viete, aká by bola úspora, pán Bartek? Bola by úspora, keby si prenajal tú budovu od firmy blízkej Zoroslavovi Kollárovi, samozrejme, keby si prenajal tú budovu za cenu, za ktorú sme si ju prenajali my, úspora by bola niekde okolo 5 mil. eur. A zabudla som ďalšie kauzy, ako sú napríklad rôzne konzultačné, konzultačné firmy u pani Šimkovičovej napríklad si prenajímajú, platia nejakému konzultantovi za verejné obstarávanie 92 eur za hodinu. Predstavte si to, 92 eur. Učitelia majú koľko? Šesť eur? Sedem? Deväť? Zareagujem, ak dovolíte, ešte aj na, aha, na firmu Slovensko IT. Tak možno vám poviem teraz tajomstvo, ktoré ste nemali napísané v notách, ale keď som odchádzala v máji 2023, tak táto firma Slovensko IT bola v zisku 180-tisíc eur, predtým bola rok v zisku 360-tisíc eur. Povedzte mi štátnu firmu, ktorá je po dvoch rokoch pôsobenia v zisku. A ak hovoríte o strate, no tak to sa musíte obrátiť na pána Rašiho a spýtať sa, kde tie peniaze prešustroval za tak krátke obdobie. Toto je vaše hospodárenie a vaše spravovanie štátu, pán Kalivoda, pán... (Prerušenie vystúpenia časomerom.)
23. schôdza NR SR - 2.deň - B. popoludni
Dátum: 2024-11-27
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

136. Ďakujem vám, ďakujem vám veľmi pekne za faktické pripomienky. Áno, pekne ste to povedali, pani poslankyňa Jurík, novelizovaná novela novely Trestného zákona, takéto babráctvo sa tak ľahko nevidí. A už aj v tých novelách boli také absurdnosti ako napríklad, že za podvod na štátnom rozpočte dostanete nižšiu trestnú sadzbu, ako za podvod na eurofondoch, čo samo osebe je úplne absurdné. Áno, pán predsedajúci Gašpar sa zrejme nazdáva, že neférovo, že nás teda Európska únia do niečoho núti. No ale tak Európska únia si nenechá rozkradnúť peniaze, na ktoré sa skladajú všetci občania Európskej únie. Prečo by to mala robiť? Prečo by mala dovoliť, aby tu na Slovensku sa eurofondy dávali kamarátom, dávali sa poslaneckým kolegom, dávali sa spriazneným oligarchom, rozdávali sa predražené zákazky v predražených tendroch, prečo by to mala Európska únia tolerovať? Samozrejme, že chce záruky, že eurofondy sa u nás nerozkrádajú, ale toto, čo ste urobili, zriadenie nejakého osobitného oddelenia alebo útvaru, tak to rozhodne nie je absolútne žiadna záruka. To je len záruka toho, že podvody na finančných prostriedkoch Európskej únie sa nebudú riadne vyšetrovať, že budú spadať pod generálneho prokurátora. Ak tam budete mať svojho človeka a správnych ľudí, tak v zásade sa budeme tváriť, že tu sa žiadne podvody nedejú a žiadny poslanec vládnej koalície žiadnu dotáciu z ministerstva pôdohospodárstva vôbec nikdy nedostal. Tak toto bude ten výsledok. Ďakujem.
23. schôdza NR SR - 2.deň - B. popoludni
Dátum: 2024-11-27
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

124. Ďakujem veľmi pekne. Pani poslankyňa Števulová, presne ste to povedali, je zvlášť cynické, keď tento návrh prichádza na schôdzi deň predtým, ako budeme rokovať o rozpočte, ktorý je najväčším uťahovaním, drastickým uťahovaním opaskov, aký ľudia vôbec zažijú. Berie sa im podpora štátu, radikálne sa zvyšujú dane, na podnikateľov sa uvalí nová transakčná daň, zvýšili sa poplatky, bude sa zvyšovať cena diaľničnej známky takmer na dvojnásobok, ale tu v parlamente poslanci vládnej koalície budú riešiť to, ako dajú jednému vysokému štátnemu úradníkovi doživotnú rentu päťtisíc eur mesačne. Ja si myslím, že to je, že ani voličom, títo, títo poslanci vládnej koalície sa ani svojim voličom nemôžu, nemôžu pozrieť do očí, pretože toto od nich ich voliči teda rozhodne nechceli. Ďakujem.
23. schôdza NR SR - 2.deň - B. popoludni
Dátum: 2024-11-27
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

116. Ďakujem, ďakujem kolega Pročko, ja by som len chcela takú výzvu, že nech teda tu v parlamente, pán predsedajúci, meriate rovnakým metrom. Pretože napríklad jeden z poslancov, pán Michelko, mňa aj kolegov nazval netvormi, zrúda, troska a toto sa tú toleruje. A keď som, keď sme, a treba nás, neviem čo nám želal. A keď sme dali trestné oznámenie, tak to išlo do koša. Takže tu zjavne platí dvojaký meter. Keď hovoríte škaredo na koalíciu, tak nás tu poučujete, prípadne ľudí, ktorí to napíšu na sociálnych sieťach, tak tých zatvárajú do väzenia, ale keď škaredo rozprávate na opozíciu, tak dokonca vaši poslanci ešte niekedy zožnú potlesk a trestné oznámenia idú do koša. Takže bola by som rada, keby sa tu meralo teda spravodlivým metrom. A teraz čo sa týka samotného pána Maroša Žilinku. Ja som teda nevolila pána Žilinku, ale pán Žilinka, počula som jeho vypočúvanie a áno, jeho slová boli veľmi pekné. Dokonca hovoril o tom, ako chce zrušiť § 363, resp. si myslí, že je nadužívaný, a hovoril veci, s ktorými by sa vedela stotožniť, myslím si, že celá opozícia. A je zaujímavé, čo urobí s človekom moc, ktorú dostane do rúk, a ja sa čudujem pánovi Žilinkovi, pretože tie problémy vo svedomí a tie kompromisy vo svedomí, ktoré zrejme musel robiť, tak to mu nevyrieši ani mu to nebude kompenzovať žiadna renta, žiadnych päťtisíc eur mesačne, ktoré bude dostávať do konca života. Čisté svedomie sa proste nedá kúpiť. Ďakujem.
23. schôdza NR SR - 2.deň - B. popoludni
Dátum: 2024-11-27
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

112. Ďakujem, kolegovia, za faktické pripomienky. Vyjadrím sa k pánovi poslancovi Hazuchovi, pretože podľa môjho názoru on povedal niečo, čo ani povedať vlastne nechcel. On v zásade povedal, že generálny prokurátor dostáva doživotnú rentu päťtisíc eur z daní ťažko pracujúcich ľudí za to, že zasiahol. A teraz sa pozrime, ako zasiahol. Takže pán generálny prokurátor, Generálna prokuratúra podržala predovšetkým predsedu SMER-u Roberta Fica a ministra obrany Roberta Kaliňáka, keď im zastavila podanie obžaloby na súd za založenie zločineckej skupiny a potom to rovno zrušila. Takže zrušil celé trestné konanie pre pána premiéra Fica, pre pána Roberta Kaliňáka a podľa vás si za to zaslúži doživotnú rentu, na ktorú sa mu budú skladať každý jeden deň, každý jeden mesiac všetci ťažko pracujúci rodičia, zdravotníci, učitelia, robotníci za pásom. A naozaj ja sa pýtam, že či vás hanba nefacká, pretože každého poúčate o tom, kde treba šetriť, ako treba šetriť, že ľudia si musia uťahovať opasky, že nie sú pre nich peniaze, nie sú pre učiteľov, pre zdravotníkov nie sú peniaze, ale na doživotné renty a doživotné ochranky, na to peniaze máte. A aby som to povedala slovami vášho pána predsedu Roberta Fica, tak ten by už mal konečne vystrčiť hlavu z kopy teplého piesku a začať riešiť problémy občanov tejto krajiny. Mal by začať riešiť kolabujúce zdravotníctvo, mal by začať riešiť školstvo, mal by začať riešiť, dneska majú učitelia tichý štrajk práve preto, že ich totálne ignorujete, a mal by začať riešiť zvyšujúcu sa kriminalitu na Slovensku. Toto by mal riešiť. Ďakujem.
23. schôdza NR SR - 2.deň - B. popoludni
Dátum: 2024-11-27
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

86. Ďakujem veľmi pekne, pani poslankyňa. Ja sa len chcem vyjadriť k jednému bodu, a to znamená prechod kompetencií v oblasti stavebných konaní na štát. Tento zámer presunúť tieto kompetencie na regionálne úrady bol už pri návrhu, myslím, že v roku 2021, ale samosprávy, práve samosprávy boli proti presunu kompetencií na regionálne úrady alebo nebodaj na štát. Na jednej strane sa to dá aj chápať z toho dôvodu, že samosprávy si majú riadiť svoje veci sami a nemôžeme zobrať všetky kompetencie samosprávam. Už sme im zobrali v podstate kompetenciu, prenesenú kompetenciu pokiaľ ide o škôlky a zrejme neni správne zobrať všetky kompetencie samospráv naspäť na štát. Ale určite, určite je dobré priniesť do celého procesu profesionalizáciu a zrýchlenie, lebo tie stavebné konania trvajú roky. Druhá vec ešte, ktorá sa chcem vyjadriť, čierne stavby. Návrh zákona, alebo respektíve pán minister hovorí, že bude, budú, čierne stavby sa budú dať rýchlejšie odstraňovať, čo je v zásade pozitívna vec, pretože aj tu v Bratislave je nespočetné množstvo čiernych stavieb, na ktoré sa stavitelia spoliehajú, že ich následne budú legalizovať. Takže tento zámer vítam a verím, že tie negatívne veci, ktoré, ktoré boli spomenuté, sa ešte upravia. Ďakujem.
22. schôdza NR SR - 11.deň - A. dopoludnia
Dátum: 2024-11-07
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

89. Ďakujem. Ďakujem veľmi pekne. Ja som to hovorila aj s ohľadom na regióny, tak odpoviem teda aj pánovi starostovi, že, samozrejme, že menšie obce hospodária s menšími peniazmi a nemusia odpovedať na také infožiadosti, na ktoré musia odpovedať štátne orgány. A tieto problémy už máme v infozákone ošetrené, kde práve infozákon dáva túto možnosť pri, vyslovene pri rozsiahlych, rozsiahlych vyhľadávaniach alebo je tam poistka proti nejakému šikanovaniu zbytočnými infožiadosťami. Takže to už infozákon rieši teraz v súčasnom znení. Ale je absolútne neprijateľné, aby občan musel za informácie, na ktoré má podľa ústavy právo, aby musel platiť za ne, aby musel platiť za to, aby sa dozvedel, čo štát, čo minister, čo áno, aj ten primátor robí s jeho daňami, na čo ich používa a čo za ne platí. Však to je základné občianske právo, aby on vedel, čo s jeho peniazmi štát robí. Aby sa dozvedel napríklad, či si, nekupujú sa ako napríklad na ministerstve športu sety whisky za 134 eur, sety na whisky, alebo ponožky za 36 eur, alebo podobné hlúposti. (Zaznievanie gongu.) Jasné, že to ten občan chce vedieť. Alebo či sa niekomu na ministerstvách, neberie 10-tisícové odmeny nejaký úradník. Prečo by to ten občan nemal vedieť a prečo by za takýto typ informácie mal občan zaplatiť? Však to sú jeho peniaze. Takže, samozrejme, samozrejme, že tie poistky proti nejakým šikanóznym, šikanóznym žiadostiam už v zákone sú teraz. Ale vy chcete jednoducho zapchať ľuďom uši, zapchať im ústa, aby nič nevedeli, len platili vyššie dane, ktoré sa potom... (Prerušenie vystúpenia časomerom.)